《怀古》
明代·马梦吉

使节翩翩晚渡河，挥毫吊古漫蹉跎。千年霸气凌山岳，一剑孤魂逐逝波。

亚父彭城埋怨骨，虞姬垓下咽悲歌。凭君莫话兴亡事，花落花开可奈何。

作者简介：马梦吉，字一甫，一字长惺。南海人。明神宗万历十年（一五八二）举人。任河南荥阳县教谕。擢成均，历刑部郎中，出守福建兴化县。秉性鲠直，忤当道罢归。卒年六十五。清温汝能《粤东诗海》卷三八有传。